གཅོད་ཀྱི་སྒྲ་བཤད།
༄༅། །མ་ཅིག་གི་ཞལ་ནས། རེ་བ་མེད་པའི་སངས་རྒྱས་གཅོདཿ དོགས་
པ་མེད་པའི་འཁོར་བ་གཅོདཿ ཉམས་ང་མེད་པའི་འདྲེ་བདུད་གཅོདཿ འགོས་
འཛེམས་མེད་པའི་ནད་རིམས་གཅོདཿ གཅོད་བྱ་མེད་པའི་ཐམས་ཅད་གཅོདཿ
༈ རྗེ་བཙུན་མི་ལས། གཉན་ས་རི་ཁྲོད་འགྲིམས་པ་ཕྱི་ཡི་གཅོད། །ཕུང་པོ་
གཟན་དུ་བསྐྱུར་པ་ནང་གི་གཅོད།
།ཉག་གཅིག་རྩད་ནས་གཅོད་པ་དོན་གྱི་
གཅོད། ་ །ཅེས་གསུངས་པ་དང་། ཟབ་དོན་ཐུགས་ཀྱི་སྙིང་པོ་ལས། ནང་དུ་ལྟ་
བའི་མཐའ་གཅོད། སྒོམ་པའི་ཕུག་གཅོད། སྤྱོད་པའི་བླང་དོར་གཅོད། འབྲས་
བུའི་རེ་དོགས་གཅོད་པ་དང་པོ། ཕྱི་རུ་སྡང་བའི་དགྲ་ལ་གཅོད། གནོད་པའི་
བགེགས་ལ་གཅོད། ཆགས་སྡང་གི་ཡུལ་ལ་གཅོད།
འགལ་རྐྱེན་ཐམས་ཅད་
ལ་གཅོད་པའི་ཕྱིར་ན་གཅོད་ཅེས་བྱའོ། །ཞེས་སོ། །དེ་ལྟ་བུའི་གཅོད་བྱེད་པ་
ལ། ཕཊཿ བརྗོད་དགོས་པའི་དོན་ཡང་། རྗེ་མི་ལས། རྣམ་རྟོག་འཐོར་བ་སྡུད་
པ་ཕྱི་ཡི་ཕཊཿ རིག་པ་དབྱིངས་སུ་བསང་བ་ནང་གི་ཕཊཿ སེམས་ཉིད་གཞི་
རྩ་གཅོད་པ་དོན་གྱི་ཕཊཿ མ་ཅིག་གིས། ཕ་ནི་ཕ་རོལ་ཕྱིན་པའི་དོན། ཊ་ནི་
གསང་བ་སྔགས་ཀྱི་དོན། གཉིས་ཀ་ཟུང་དུ་འཇུག་པའི་ཕཊཿ དེ་ཕྱིར་ཕཊཿ ནི་
རིང་པོར་བརྗོད། ཅེས་པའམ། དྲག་པོར་བརྗོད་ཀྱང་ཟེར་སྣང༌། དེ་ལྟར་སྡུད་
བྱེད་ཐབས་ཀྱི་ངོ་བོ་ཕ་དང་། གཅོད་བྱེད་ཤེས་རབ་ཀྱི་ངོ་བོར་ཊ་གཉིས་ཟུང་དུ་
-35-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
འཇུག་པའི་ཕཊཿ ཅེས་བློ་འཁྲུལ་རྟོག་གི་རྒྱུན་གཅོད་པའི་ཕྱིར་རིང་པོར་བརྗོད་
པ་དང་། འདྲེ་གདོན་གཅོད་པ་ལ་དྲག་པོར་བྱའོ། །བདུད་དང་འབྱུང་པོས་ངན་
འགྲོའི་གནས་སུ་ཁྲིད་མི་ནུས། ཉོན་མོངས་བདུད་ཀྱིས་སྲིད་པའི་དུཿ ཁ་བསྐྱེད་
ཕྱིར་གཞོམ། ཞེས་པ་ནི། ཆགས་སྡང་གི་བདུད། དུག་གསུམ་གྱི་འདྲེ། དུག་ལྔའི་
གདོན། རྩ་བའི་ཉོན་མོངས་པའི་གནོད་སྦྱིན་དང་། ཉེ་བའི་ཉོན་མོངས་པའི་
འབྱུང་པོ།
ཉོན་མོངས་བརྒྱད་ཁྲི་བཞི་སྟོང་གི་ཤ་ཟ་དང་མཁའ་འགྲོ་རྣམས་
དུས་རྒྱུན་དུ་སྒོ་གསུམ་གྱི་དུར་ཁྲོད་ན་གནས་ནས་དགེ་བ་ལ་བར་དུ་གཅོད།
ཐར་པའི་གེགས་བྱེད། བསམ་གཏན་གྱི་སྲོག་འཕྲོག་པར་བྱེད་དོ། །འཇིག་རྟེན་
གྱི་བདུད་འབྱུང་པོ་ལ་སོགས་པ་དྲེགས་རྩལ་ཅན་ཐམས་ཅད་དགྲ་རུ་གང་
ལངས་ཀྱང་དེས་ཁམས་གསུམ་དུ་འཁོར་བར་མི་ནུས། རིགས་དྲུག་ཏུ་འཁྱམས་
པར་མི་ནུས། ངན་སོང་དུ་བསྐྱུར་མི་ནུས་ཏེ། ཉོན་མོངས་པའི་བདུད་ཀྱིས་
འཁོར་བའི་དུཿ ཁའི་རྒྱར་བསྐྱུར་བར་བྱེད་དོ།
གཅོད་ཅེས་བྱའོ། །
-36-
།དེ་རྣམས་གཅོད་པའི་ཕྱིར་ན་